Saya mau tau Pandidikan dari Amir Hamzah. Jelaskan dalam bahasa minangkabau

Amir Hamzah basikola sajak baumua 5 taun di Langkatsche School, iyolah sikolah dasa Balando di Tanjung Pura pado taun 1916. Sabagian gada guru di sikola ko adolah urang Balando, sadang guru Malay ciek urang sajo. Sasudah luluih baraja salamo 7 taun, bataruihan ka MULO di Medan. Sataun balalu, Amir bapindah ka Batavia sarato malanjuikan pandidikannyo di Christelijk MULO Menjangan dan luluih dari sikola tu taun 1927. Sudah tu baliau manaruihan ka AMS di Solo, Jawa Tangah, maambiak jurusan Sastra Timua. Di Solo, mulo-mulo Amir Hamzah tingga di kompleks asrama kadiaman KRT Wreksodiningrat nan talatak di sampiang istano Kasunanan Surakarta. Kudian baliau pindah tingga basamo kaluargo RT Sutijo Hadinegoro di Nggabelen. Satalah salasai maso baraja di Solo, Amir Hamzah baliak ka Batavia untuak manampuah pandidikan Sikolah Tinggi Hakim pado awa taun 1934. Di maso-maso ko, baliau sibuak mampalajari kabudayaan moderen, kabudayaan Jawa, jo kabudayaan Asia nan lainnyo. Salamo tingga di Pulau Jawa, baliau banyak pulo bakawan jo tokoh pagarakan asa Jawa, sarupo Mr. Raden Pandji Singgih jo KRT Wedyodi.